2018. gada 5. novembrī Noteikumi Nr. 669

Rīgā (prot. Nr. 51 4. §)

**Latvijas Kara muzeja maksas pakalpojumu cenrādis**

Izdoti saskaņā ar

Likuma par budžetu un finanšu vadību

5. panta devīto daļu

1. Noteikumi nosaka Latvijas Kara muzeja (turpmāk – muzejs) sniegto maksas pakalpojumu cenrādi (turpmāk – cenrādis).

2. Muzejs sniedz maksas pakalpojumus saskaņā ar cenrādi (pielikums).

3. Muzejs neiekasē maksu par muzeja pamatekspozīciju, izstāžu un teritoriju apskati.

4. Par cenrāža 2.1.1., 2.1.2., 2.1.4., 2.2.1., 2.3.1., 3.2.2., 3.3.2., 6.1.1. un 6.2.1. apakšpunktā minētajiem pasākumiem, pamatojoties uz attiecīgās institūcijas pieteikumu, maksu neiekasē no:

4.1. Aizsardzības ministrijas pārstāvjiem (uzrādot apliecību);

4.2. Nacionālo bruņoto spēku pārstāvjiem (uzrādot apliecību);

4.3. Aizsardzības ministrijas padotības iestāžu pārstāvjiem (uzrādot apliecību).

5. Par cenrāža 2.1.3., 2.2.2. un 2.3.2. apakšpunktā minētajiem pasākumiem, pamatojoties uz attiecīgās institūcijas pieteikumu, maksu neiekasē no:

5.1. Aizsardzības ministrijas pārstāvjiem (uzrādot apliecību);

5.2. Nacionālo bruņoto spēku pārstāvjiem (uzrādot apliecību).

6. Par cenrāža 4.2. apakšpunktā minēto pakalpojumu, pamatojoties uz attiecīgā muzeja pieteikumu, maksu neiekasē no Latvijā akreditēto muzeju darbiniekiem (uzrādot apliecību).

7. Muzejs maksu par sniegtajiem pakalpojumiem iekasē:

7.1. ar tāda maksājumu pakalpojuma sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē;

7.2. skaidrā naudā muzeja kasē;

7.3. muzejā ar maksājumu karti maksājumu karšu pieņemšanas terminālī vai citā alternatīvā sistēmā, ja muzejs vai starpniekinstitūcija to tehniski nodrošina.

8. Atzīt par spēku zaudējušiem Ministru kabineta 2015.  gada 22. decembra noteikumus Nr. 771 "Latvijas Kara muzeja maksas pakalpojumu cenrādis" (Latvijas Vēstnesis, 2015, 252. nr.).

9. Noteikumi stājas spēkā 2019. gada 1. janvārī.

Ministru prezidents Māris Kučinskis

Aizsardzības ministrs Raimonds Bergmanis